Demidov: - Vi er alltid der for hverandre
Tilbake i spansk fotball har Demidov kjempet seg til fast plass på Celta Vigo og er igjen i landslagstroppen. Men i november var ikke alt like lett for midtstopperen. Først dukket det opp dopingpåstander rundt faren til hans kjæreste Christina Vukicevic, Petar, til doping. Saken fikk enorm oppmerksomhet, men påtalenemnda valgte å ikke anmelde Vukicevic til Domsutvalget i Norges Idrettsforbund for at han angivelig skulle ha sendt e-poster med spørsmål om doping til en venn i Slovenia for drøyt ti år siden. Bare dager senere ble det kjent at Vadims egen far, Sergej, hadde kontaktet den fryktede pengeinnkreveren Espen Lie for å få løst en fire år gammel krangel med agentfirmaet Sports Advice, som Demidov-familien mener har lurt dem for millionbeløp.- Saken tok ikke så mye energi. Det er en sak for Fotballforbundet og advokater nå. Det er klart at en sånn sak aldri er noe gøy, men den hemmet meg ikke når de verste oppslagene var over. Jeg har vært borti verre før, den saken hadde jo også vært oppe tidligere, sier Demidov i dag. - Og den andre saken velger jeg ikke å kommentere. Det er hennes (Christinas) sak og hennes familie, å kommentere den får hun ta seg av. Men vi er alltid der for hverandre. Nå spiller jeg i Spania, og vi har det bra. Jeg føler jeg har sagt mitt om disse sakene. 26-åringen tror ikke det at sakene ikke lenger dominerer mediebildet har bidratt til at han igjen leverer på banen. - Jeg har kommet meg vekk fra Tyskland, hvor jeg ikke fikk så mye tillit. Det var to andre midtstoppere trenere heller ville satse på. Nå føler jeg at jeg er tilbake som den spilleren jeg var i Sociedad. Spansk fotball passer meg mye bedre enn tysk.Utlånsoppholdet i Celta Vigo, som ligger nest sist i La Liga med ti runder igjen, var i utgangspunktet ut sesongen. - Det viktigste nå er å holde plassen. Det er en mulighet for at jeg blir med videre om det ikke blir nedrykk, men uansett returnerer jeg nok ikke til Eintracht Frankfurt. Begge partene vet at det er best om vi skiller lag. Han kjemper med Vegard Forren om å være makker til Brede Hangeland i midtforsvaret mot Albania i morgen. Forrens fordel er at han har spilt godt i de siste kampene. Demidovs fordel er at han har spilt ti seriekamper i 2013, mens rivalen ennå ikke har vært på banen for sin nye klubb Southampton. - Jeg kjenner meg bra og har spilt så å si fast på laget siden jeg kom. Jeg er klar hvis jeg får sjansen, sier Vadim Demidov.
Etter en senhøst med manglende spilletid og mye utenomsportslig «støy» rundt både han og kjæresten Christina Vukicevic (25), smiler endelig fotballivet til Vadim Demidov (26) igjen.